CELEX: 32019D2196
Language: mt
Date: 2019-12-19 00:00:00
Title: Deċiżjoni tal-Kunsill (UE) 2019/2196 tad-19 ta’ Diċembru 2019 li temenda d-Deċiżjoni 2013/755/UE dwar l-assoċjazzjoni tal-pajjiżi u t-territorji extra-Ewropej mal-Unjoni Ewropea (Deċiżjoni dwar l-Assoċjazzjoni Extra-Ewropea)

30.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 337/1
               
            
         DEĊIŻJONI TAL-KUNSILL (UE) 2019/2196
         tad-19 ta’ Diċembru 2019
         li temenda d-Deċiżjoni 2013/755/UE dwar l-assoċjazzjoni tal-pajjiżi u t-territorji extra-Ewropej mal-Unjoni Ewropea (“Deċiżjoni dwar l-Assoċjazzjoni Extra-Ewropea”)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 203 tiegħu,
         Wara li kkunsidra l-proposta mill-Kummissjoni Ewropea,
         Wara li l-abbozz tal-att leġiżlattiv intbagħat lill-parlamenti nazzjonali,
         Wara li kkunsidra l-opinjoni tal-Parlament Ewropew,
         Filwaqt li jaġixxi skont proċedura leġislattiva speċjali,
         Billi:
         
                     (1)
                  
                  
                     L-Anness VI għad-Deċiżjoni tal-Kunsill 2013/755/UE (1) jiddefinixxi l-kunċett ta’ “prodotti oriġinarji” u l-metodi ta’ kooperazzjoni amministrattiva bejn l-Unjoni u l-pajjiżi u t-territorji extra-Ewropej (“PTEE”). Jistabbilixxi d-dispożizzjonijiet għall-implimentazzjoni tas-sistema tal-Esportaturi Rreġistrati (REX) għall-PTEE għall-fini taċ-ċertifikazzjoni tal-oriġini.
                  
               
                     (2)
                  
                  
                     L-Artikolu 58 tal-Anness VI għad-Deċiżjoni 2013/755/UE jipprevedi t-twaqqif ta’ bażi tad-data tal-esportaturi rreġistrati, u l-Artikolu 63 ta’ dak l-Anness jagħti lok għal deroga mis-sistema REX.
                  
               
                     (3)
                  
                  
                     Skont l-Artikolu 63(2) tal-Anness VI għad-Deċiżjoni 2013/755/UE, il-PTEE kollha applikaw għal deroga ta’ tliet snin mill-applikazzjoni tas-sistema REX. Konsegwentement, il-Kummissjoni pposponiet id-data tal-applikazzjoni tas-sistema REX mill-PTEE għall-1 ta’ Jannar 2020 permezz tad-Deċiżjoni ta’ Implimentazzjoni tal-Kummissjoni (UE) 2016/2093 (2).
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2015/2447 (3), li jistabbilixxi r-regoli ġenerali kollha għall-implimentazzjoni tar-Regolament (UE) Nru 952/2013 tal-Parlament Ewropew u tal-Kunsill (4), inkorpora d-dispożizzjonijiet emendati tas-sistema REX stabbiliti mir-Regolament ta' Implimentazzjoni tal-Kummissjoni (UE) 2015/428 (5), fis-Sistema Ġeneralizzata ta’ Preferenzi (“SĠP”).
                  
               
                     (5)
                  
                  
                     Billi ħafna mir-regoli ġenerali għall-implimentazzjoni tal-Kodiċi Doganali tal-Unjoni jikkonċernaw is-sistema REX, huwa meħtieġ li jsiru l-modifiki xierqa fl-Anness VI għad-Deċiżjoni 2013/755/UE. Għaldaqstant, dak l-Anness jenħtieġ li jiġi sostitwitsabiex id-dispożizzjonijiet tiegħu dwar is-sistema REX jiġu allinjati mad-dispożizzjonijiet tas-sistema REX stabbiliti mir-Regolament (UE) 2015/2447,
                  
               ADOTTA DIN ID-DEĊIŻJONI:
         
            Artikolu 1
            L-Anness VI għad-Deċiżjoni 2013/755/UE huwa sostitwit bit-test stabbilit fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea..
            Għandha tapplika mill-1 ta’ Jannar 2020.
         
         
            Magħmul fi Brussell, id-19 ta’ Diċembru 2019.
            
               
                  Għall-Kunsill
               
               
                  Il-President
               
               K. MIKKONEN
            
         
         
            (1)  Id-Deċiżjoni tal-Kunsill 2013/755/UE tal-25 ta’ Novembru 2013 dwar l-assoċjazzjoni tal-pajjiżi u t-territorji extra-Ewropej mal-Unjoni Ewropea ("Deċiżjoni dwar l-Assoċjazzjoni Extra-Ewropea") (ĠU L 344, 19.12.2013, p. 1).
         
            (2)  Id-Deċiżjoni ta' Implimentazzjoni tal-Kummissjoni (UE) 2016/2093 tad-29 ta' Novembru 2016 dwar deroga fir-rigward tad-data ta' applikazzjoni tas-sistema tal-esportaturi reġistrati dwar l-esportazzjonijiet minn pajjiżi u territorji extra-Ewropej (ĠU L 324, 30.11.2016, p. 18).
         
            (3)  Ir-Regolament ta’ Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L343, 29.12.2015, p. 558).
         
            (4)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
         
            (5)  Ir-Regolament ta’ Implimentazzjoni tal-Kummissjoni (UE) 2015/428 tal-10 ta’ Marzu 2015 li jemenda r-Regolament (KEE) Nru 2454/93 u r-Regolament (UE) Nru 1063/2010 fir-rigward tar-regoli ta' oriġini dwar l-iskema ta' preferenzi tariffarji ġeneralizzati u l-miżuri ta' tariffi preferenzjali għal ċerti pajjiżi jew territorji (ĠU L70, 14.03.2015, p. 12).